Na temelju članka 35. točke 2. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15 – ispravak pročišćenog teksta i 123/17) i članka 40. Statuta Grada Koprivnice (“Glasnik Grada Koprivnice” broj 4/09, 1/12, 1/13 i 3/13 – pročišćeni tekst i 1/18), Gradsko vijeće Grada Koprivnice na \_\_\_\_ sjednici održanoj \_\_\_\_. lipnja 2018. godine, donijelo je

**O D L U K U**

**o ostvarivanju prava na (su)financiranje troškova nabave udžbenika i pripadajućih**

**dopunskih nastavnih sredstava za učenike osnovne škole s prebivalištem**

**na području Grada Koprivnice u školskoj godini 2018./2019.**

**Članak 1.**

Odlukom o ostvarivanju prava na (su)financiranje troškova nabave udžbenika i pripadajućih dopunskih nastavnih sredstava za učenike osnovne škole s prebivalištem na području Grada Koprivnice u školskoj godini 2018./2019. (u daljnjem tekstu: „Odluka“) utvrđuju se visina, uvjeti i način ostvarivanja prava na (su)financiranje troškova nabave udžbenika i pripadajućih dopunskih nastavnih sredstava (u daljnjem tekstu: „pravo na (su)financiranje nabave udžbenika“) za učenike osnovne škole s prebivalištem na području Grada Koprivnice u školskoj godini 2018./2019.

Odredbe ove Odluke primjenjuju se na odgovarajući način i na ostvarivanje prava na (su)financiranje troškova nabave radnih bilježnica kao pojedinog pripadajućeg dopunskog nastavnog sredstva (u daljnjem tekstu: “pravo na (su)financiranje nabave radnih bilježnica“).

**Članak 2.**

Pravo na (su)financiranje nabave udžbenika u školskoj godini 2018./2019., u obliku jednokratne naknade u novcu mogu ostvariti učenici osnovnih škola s prebivalištem na području grada Koprivnice, u visini i pod uvjetima, i to kako slijedi:

1. Učenici od 1. do 4. razreda:

* u iznosu od 600,00 kn - učenici iz kućanstava čiji je prosječan mjesečni prihod po članu kućanstva u mjesecu travnju, svibnju i lipnju 2018. godine iznosio do 2.000,00 kn;
* u iznosu od 420,00 - učenici iz kućanstava čiji je prosječan mjesečni prihod po članu kućanstva u mjesecu travnju, svibnju i lipnju 2018. godine iznosio od 2.000,01 kn do 2.500,00 kn;
* u iznosu od 240,00 kn - učenici iz kućanstava čiji je prosječan mjesečni prihod po članu kućanstva u mjesecu travnju, svibnju i lipnju 2018. godine iznosio od 2.500,01 kn do 3.000,00 kn;
* u iznosu od 120,00 kn - učenici iz kućanstava čiji je prosječan mjesečni prihod po članu kućanstva u mjesecu travnju, svibnju i lipnju 2018. godine iznosio od 3.000,01 kn do 3.500,00 kn;
* u iznosu od 60,00 kn - učenici iz kućanstava čiji je prosječan mjesečni prihod po članu kućanstva u mjesecu travnju, svibnju i lipnju 2018. godine iznosio više od 3.500,00 kn.

1. Učenici 5. i 6. razreda:

* u iznosu od 1.000,00 kn - učenici iz kućanstava čiji je prosječan mjesečni prihod po članu kućanstva u mjesecu travnju, svibnju i lipnju 2018. godine iznosio do 2.000,00 kn;
* u iznosu od 700,00 - učenici iz kućanstava čiji je prosječan mjesečni prihod po članu kućanstva u mjesecu travnju, svibnju i lipnju 2018. godine iznosio od 2.000,01 kn do 2.500,00 kn;
* u iznosu od 400,00 kn - učenici iz kućanstava čiji je prosječan mjesečni prihod po članu kućanstva u mjesecu travnju, svibnju i lipnju 2018. godine iznosio od 2.500,01 kn do 3.000,00 kn;
* u iznosu od 200,00 kn - učenici iz kućanstava čiji je prosječan mjesečni prihod po članu kućanstva u mjesecu travnju, svibnju i lipnju 2018. godine iznosio od 3.000,01 kn do 3.500,00 kn;
* u iznosu od 100,00 kn - učenici iz kućanstava čiji je prosječan mjesečni prihod po članu kućanstva u mjesecu travnju, svibnju i lipnju 2018. godine iznosio više od 3.500,00 kn.

1. Učenici 7. i 8. razreda:

* u iznosu od 1.200,00 kn - učenici iz kućanstava čiji je prosječan mjesečni prihod po članu kućanstva u mjesecu travnju, svibnju i lipnju 2018. godine iznosio do 2.000,00 kn;
* u iznosu od 840,00 - učenici iz kućanstava čiji je prosječan mjesečni prihod po članu kućanstva u mjesecu travnju, svibnju i lipnju 2018. godine iznosio od 2.000,01 kn do 2.500,00 kn;
* u iznosu od 480,00 kn - učenici iz kućanstava čiji je prosječan mjesečni prihod po članu kućanstva u mjesecu travnju, svibnju i lipnju 2018. godine iznosio od 2.500,01 kn do 3.000,00 kn;
* u iznosu od 240,00 kn - učenici iz kućanstava čiji je prosječan mjesečni prihod po članu kućanstva u mjesecu travnju, svibnju i lipnju 2018. godine iznosio od 3.000,01 kn do 3.500,00 kn;
* u iznosu od 120,00 kn - učenici iz kućanstava čiji je prosječan mjesečni prihod po članu kućanstva u mjesecu travnju, svibnju i lipnju 2018. godine iznosio više od 3.500,00 kn.

Iznimno od članka 2. stavka 1. ove Odluke, učenici korisnici osobne invalidnine, učenici korisnici doplatka za pomoć i njegu u punom iznosu i učenici s invaliditetom utvrđenim u visini 50% i više, mogu ostvariti pravo na (su)financiranje nabave udžbenika u iznosima iz stavka 1. i to: točke 1. podtočke 1., točke 2. podtočke 1. i točke 3. podtočke 1. ovog članka, s tim da iznos jednokratne naknade za (su)financiranje nabave udžbenika ne može biti veći od stvarnog troška nabave udžbenika i pripadajućih dopunskih nastavnih sredstava.

**Članak 3.**

Učenici kojima su za školsku godinu 2018./2019. u školi koju pohađaju dodijeljeni korišteni udžbenici, a sve temeljem Evidencije o posuđenim udžbenicima osnovnih škola i Konačne liste odabranih udžbenika i pripadajućih dopunskih nastavnih sredstava škole koju pohađaju, ili su na neki drugi način nabavili već korištene udžbenike, mogu, na odgovarajući način, ostvariti pravo na (su)financiranje troškova nabave radnih bilježnica, u visini 50% iznosa određenih člankom 2., stavkom 1., točkama 1. 2. i 3. i stavkom 2. ove Odluke.

**Članak 4.**

Učenici koji ispunjavaju uvjete za ostvarivanje prava na sufinanciranje nabave udžbenika temeljem drugih propisa, mogu ostvariti pravo na sufinanciranje nabave udžbenika temeljem ove Odluke u visini razlike između odgovarajućeg iznosa koji mogu ostvariti sukladno člancima 2. i 3. ove Odluke i iznosa pomoći koji mogu ostvariti temeljem drugih propisa.

Upravni odjel za društvene djelatnosti po službenoj dužnosti tražiti će podatke o sufinanciranju udžbenika od strane Centra za socijalnu skrb Koprivnica i Ureda državne uprave Koprivničko-križevačke županije.

**Članak 5.**

Odredbe članaka 2., 3. i 4. ove Odluke na odgovarajući način se primjenjuju i na učenike COOR „Podravsko sunce“ Koprivnica, s tim da iznos jednokratne naknade za (su)financiranje troškova nabave udžbenika i pripadajućih dopunskih nastavnih sredstava ne može biti veći od stvarnog troška nabave udžbenika i pripadajućih dopunskih nastavnih sredstava.

**Članak 6.**

Članovi kućanstva u smislu ove Odluke, su sve osobe bez obzira na srodstvo, koje zajedno stanuju na istoj adresi prebivališta u istom stambenom prostoru, zajedno privređuju i troše ostvarene prihode te zajedno koriste pokretnine i nekretnine za podmirenje osnovnih životnih potreba.

**Članak 7.**

Prihodi u smislu ove Odluke, su:

1. neto plaća, odnosno naknada plaće s osnova zaposlenja,
2. mirovina, uključujući zaštitne i druge dodatke, ili novčanu naknadu mirovine,
3. naknada po osnovi nezaposlenosti,
4. rodiljna ili roditeljska naknada,
5. dohodak od samostalne djelatnosti (obrta i s obrtom izjednačene djelatnosti, slobodnih zanimanja, poljoprivrede i šumarstva), dohodak od imovine i imovinskih prava, dohodak od kapitala i drugi porezu podložni prihodi prema dobiti, odnosno prihodi utvrđeni za poreznu osnovicu poreza na dohodak.

Prihodi u smislu ove Odluke, nisu:

1. zajamčena minimalna naknada,

2. primanja utvrđena člankom 31. („Narodne novine“ broj 157/13., 152/14., 99/15., 52/16., 16/17. i 130/17.).

**Članak 8.**

Zahtjev za ostvarivanje prava na (su)financiranje nabave udžbenika (u daljnjem tekstu: „Zahtjev“) podnosi se na posebnom obrascu koji je dostupan na web stranici Grada Koprivnice [www.koprivnica.hr](http://www.koprivnica.hr).

Zahtjev se upućuje upravnom tijelu Grada Koprivnice nadležnom za društvene djelatnosti.

**Članak 9.**

Rješenje o ostvarivanju prava na (su)financiranje nabave udžbenika izdaje upravno tijelo Grada Koprivnice nadležno za društvene djelatnosti.

Sredstva za ostvarivanje prava na (su)financiranje nabave udžbenika osigurana su u Proračunu Grada Koprivnice za 2018. godinu i biti će isplaćena roditeljima (skrbnicima) najkasnije do 31. prosinca 2018. godine.

**Članak 10.**

Korisnici koji su ostvarili pravo na (su)financiranje nabave udžbenika u visini iz članka 2. stavka 1. točke 1. podtočaka 1. i 2., točke 2. podtočaka 1. i 2. i točke 3. podtočaka 1. i 2. ove Odluke, dužni su po završetku nastavne godine vratiti udžbenike, i to kako slijedi:

1. polaznici škola kojima je osnivač Grad Koprivnica dužni su vratiti udžbenike školi koju polaze;
2. polaznici škola drugog osnivača dužni su vratiti udžbenike upravnom tijelu Grada Koprivnice nadležnom za društvene djelatnosti.

Ostali korisnici koji su ostvarili pravo na (su)financiranje nabave udžbenika, mogu vratiti udžbenike, u svemu prema odredbi stavka 1. ovog članka.

Korisnici iz stavka 1. i 2. ovog članka udžbenike vraćaju najkasnije do roka koji odredi osnovna škola.

Iznimno od stavka 1. ovog članka, učenici koji moraju ponavljati razred nisu dužni vratiti udžbenike i pripadajuća dopunska nastavna sredstva, već ih mogu zadržati radi korištenja u idućoj školskoj godini.

Ukoliko korisnici iz članka 2., stavka 1., točke 1., podtočaka 1. i 2., točke 2. podtočaka 1., 2. i točke 3. podtočaka 1. i 2. ne postupe sukladno stavku 1. ovog članka, neće im biti dodijeljeni korišteni udžbenici, niti će ostvariti pravo na (su)financiranje nabave udžbenika u slijedećoj školskoj godini.

**Članak 11.**

Ova Odluka stupa na snagu 01. rujna 2018. godine.

Ova Odluka objavit će se u „Glasniku Grada Koprivnice“.

GRADSKO VIJEĆE

GRADA KOPRIVNICE

KLASA:

URBROJ:

Koprivnica,

PREDSJEDNIK:

Ivan Pal, prof.

**OBRAZLOŽENJE**

Temeljem Odluke o ostvarivanju prava na (su)financiranje troškova nabave udžbenika i pripadajućih dopunskih nastavnih sredstava za učenike osnovnih škola s područja Grada Koprivnice u školskoj godini 2017./2018. („Glasnik Grada Koprivnice“ broj 2/17) Grad Koprivnica je iz svoga Proračuna za 2017. godinu izdvojio sredstva u iznosu od 397.159,04 kn za nabavu kompleta udžbenika za 786 učenika osnovnih škola s prebivalištem na području Grada Koprivnice. Učenici koji su ostvarili pravo na pomoć za financiranje troškova nabave udžbenika u visini 100% troškova bili su dužni vratiti udžbenike školi. Vraćeni udžbenici su podijeljeni na korištenje za školsku godinu 2018./2019., no osnovne škole na području Grada Koprivnice polazi cca 2500 učenika, stoga podjelom korištenih udžbenika nije bilo moguće podmiriti potrebe svih zainteresiranih polaznika osnovnih škola.

Nabava novih udžbenika iziskuje znatna materijalna sredstva, što velikom broju kućanstava, pogotovo onih s više djece, dodatno opterećuje prihode i ugrožava mogućnost podmirenja osnovnih životnih potreba, stoga je Grad Koprivnica u svom Proračunu za 2018. godinu u tu svrhu osigurao sredstva u iznosu od 372.000,00 kn.

Naime, radi jednostavnijeg i učinkovitijeg načina ostvarivanja navedenog prava, ovom Odlukom su visine pomoći utvrđene u apsolutnom iznosu, temeljenom na Odluci Ministarstva znanosti, obrazovanja i sporta o najvišoj razini cijena udžbenika i pripadajućih dopunskih nastavnih sredstava KLASA: 602-09/13-01/00024, URBROJ: 533-26-14-0006, od 15. veljače 2014. godine, koja je još uvijek na snazi.

Radi učinkovitosti, dokazi o prihodima članova kućanstava podnositelja zahtjeva pribavljat će se po službenoj dužnosti, što omogućuje sustav razmjene podataka elektroničkim putem s Ministarstvom financija, Poreznom upravom. Navedeni sustav trenutno nije dostupan osnovnim školama na području Grada Koprivnice, stoga će, kao korisnik navedenog sustava, podatke pribavljati Upravni odjel za društvene djelatnosti Grada Koprivnice, koji će i izdavati rješenja o priznavanju prava na (su)financiranje nabave udžbenika.

Slijedom svega naprijed navedenog predlaže se Gradskom vijeću Grada Koprivnice donošenje predložene Odluke o ostvarivanju prava na (su)financiranje troškova nabave udžbenika i pripadajućih dopunskih nastavnih sredstava za učenike osnovne škole s prebivalištem na području Grada Koprivnice u školskoj godini 2018./2019. .

Nositelj izrade akta: Predlagatelj:

Upravni odjel za društvene djelatnosti

PROČELNICA: GRADONAČELNIK:

Ana Mlinarić, dipl. soc. radnica Mišel Jakšić, dipl. oec.